Σιδηροδρομικός Σταθμός Άγρα

Ο Σιδηροδρομικός Σταθμός Άγρα αποτελεί την σιδηροδρομική υποδομή που εξυπηρετεί τον οικισμό του Άγρα στο νομό Πέλλας. Ο σταθμός βρίσκεται κατά μήκος του σιδηροδρομικού άξονα Θεσσαλονίκης - Φλώρινας και εγκαινιάστηκε το 1894 μαζί με την έναρξη λειτουργίας της γραμμής.
Η στάση χωροταξικά τοποθετείται στο δυτικά του οικισμού, εξυπηρετώντας κοντινούς αντίστοιχους οικισμούς (Βρυτά, Κερασιές, Καρυδιά). Τα τελευταία χρόνια εξυπηρετούταν από τα δρομολόγια της Hellenic Train προς Έδεσσα και Θεσσαλονίκη και αναμένοταν η επαναλειτουργία της κυκλοφορίας τον Φεβρουάριο του 2025, χωρίς ωστόσο αυτό να υλοποιηθεί έως και σήμερα.

 Ιστορικό 

 19ος-20ός Αιώνας 
Στα τέλη του 19ου αιώνα, η Οθωμανική Αυτοκρατορία, επιδιώκοντας να βελτιώσει τη σύνδεση μεταξύ των περιφερειών της, ξεκίνησε την κατασκευή μιας σιδηροδρομικής γραμμής που θα συνέδεε τη Θεσσαλονίκη με το Μοναστήρι. Έπειτα από διαπραγματεύσεις με εξωτερικούς επιχειρηματικούς φορείς, το έργο κατασκευής ξεκίνησε το 1891 και δημιουργήθηκε τμηματικά η νέα χάραξη σε πρώτο στάδιο από την Θεσσαλονίκη έως την Έδεσσα και έπειτα δυτικότερα έως το Μοναστήρι. Το έργο ολοκληρώθηκε το 1894, οπότε και ξεκίνησαν τα πρώτα δρομολόγια επιβατικών και εμπορικών τρένων, συνδέοντας πολλές περιοχές και αστικά κέντρα της επαρχίας, όπως τη Βέροια, την Έδεσσα και τη Φλώρινα. Στο πλαίσιο αυτό, δημιουργήθηκε σταθμός κοντά στον οικισμό του Άγρα, εξοπλισμένο με 4 αποβάθρες, κεντρικό κτήριο για εξυπηρέτηση των επιβατών, καθώς και πλήθος βοηθητικών και μηχανολογικών χώρων, προκειμένου να εξυπηρετείται η ευρύτερη περιοχή άνω της Έδεσσας.

 21ος Αιώνας 
Στα πλαίσια της αναβάθμισης της σιδηροδρομικής γραμμής Θεσσαλονίκης - Φλώρινας την περίοδο 2003-2006, η σιδηροτροχιές της γραμμής συντηρήθηκαν και αντικαταστάθηκαν, επιτρέποντας την ανάπτυξη μεγαλύτερης ταχύτητας επί του άξονα. Η εξέλιξη αυτή αναβάθμισε ταυτόχρονα και τα συστήματα ελιγμών και εναλλαγών, ενώ οι παλαιοί σημαφόροι και τα ψαλίδια τέθηκαν εκτός λειτουργίας. 

Σήμερα ο σταθμός έχει αναστείλει την διοικητική του λειτουργία και δεν διαθέτει εκδοτήρια ή σταθμάρχη, ενώ ταυτόχρονα έχει υποβιβαστεί σε στάση σε ό,τι αφορά τα καθημερινά δρομολόγια της Hellenic Train.

 Δομή Συγκροτήματος σταθμού 
Το κτηριακό συγκρότημα του Σιδηροδρομικού Σταθμού Άγρα αποτελείται από μια πληθώρα υποστηρικτικών κτηρίων και υποδομών με σκοπό τόσο την εξυπηρέτηση των επιβατών όσο και την επίτευξη ασφαλών ελιγμών και υπερβάσεων μεταξύ των αμαξοστοιχιών. Στο πλαίσιο αυτό οι υποδομές του σταθμού αποτελούνται από ένα κεντρικό κτήριο επιβατών, ένα κτήριο εστιατορίου, αποθήκες υλικού και εμπορευμάτων, υδατόπυργο, κατοικίες εργαζομένων και μια πλατφόρμα περιστροφής μηχανών. 

Ταυτόχρονα οι σιδηροτροχιές που διαπερνούν τον σταθμό διαχωρίζονται σε τέσσερις, όπου η απόληξη της μιας παρακαμπτήριου να καταλήγει στην πλατφόρμα περιστροφής μηχανών. Παρακάτω παρατίθεται τοπογραφική αποτύπωση του κτηριακού συγκροτήματος του σταθμού όπως υφίσταται έως και σήμερα:χωρίς-πλαίσιο|948x948εσ

 Υπηρεσίες 
Ο σταθμός του Άγρα εξυπηρετείται από τα δρομολόγια της Hellenic Train, με κατεύθυνση προς την Θεσσαλονίκη, την Φλώρινα και ενδιάμεσους σταθμούς. Είναι σταθμός διασταύρωσης αντιθέτως ερχομένων τραίνων.

 Παραπομπές 

Άγρας
Κατηγορία:Σιδηροδρομικοί σταθμοί στην Πέλλα
Κατηγορία:Κτίρια και κατασκευές στην Πέλλα